**PINOTXO I LES MENTIDES**

Hi havia una vegada, en un poblet molt petit, un fuster que es deia Geppetto, que vivia en una casa molt bonica amb el seu gat, “Fígaro”, el seu peixet, “Cleo”, i amb “Pepito Grillo”.

A Geppetto li agradava molt fabricar joguines de fusta, i tots els nens demanaven als seus pares que els hi compressin perquè eren molt i molt boniques.

Un dia, amb una bona fusta, va fer un bonic titella. Després de pintar-lo i polir-lo, li va quedar tan bé que semblava un nen de debò, tant que li va posar un nom: Pinotxo.

Com que Geppetto no havia tingut fills, se’l mirava i se’l mirava, i pensava: -“tant de bo Pinotxo fos un nen de veritat, em faria tanta companyia....” Tant hi pensava, que una nit, que va veure un estel volador per la finestra, va pensar el seu desig: que Pinotxo es convertís en un nen de veritat.

Aquella nit, mentre Geppetto dormia, la fada blava, que havia escoltat el seu desig, va entrar a casa del fuster, i va tocar a Pinotxo amb la seva vareta màgica. Al moment, Pinotxo va començar a moure’s i a parlar, perquè s’havia convertit en un nen de veritat. La fada el va avisar que s’havia de portar bé i ser un bon nen, perquè si no, la fada tornaria i el castigaria. Per ajudar-lo, la fada va encarregar a Pepito Grillo, que el vigilés i l’ajudés a saber què havia de fer, perquè era bo, i què no havia de fer perquè estava malament.

L’endemà, quan Geppetto es va despertar, va sentir soroll al taller de fusteria, i va anar-hi corrents. Quina alegria va sentir quan va veure que aquell titella que havia fet amb tanta cura, s’havia convertit en un nen de debò que es movia i parlava. Seria el seu fill, el seu fill per sempre més. El va abraçar ben fort i el va besar carinyosament.

Quan havien passat alguns dies, Geppetto va dir a Pinotxo que havia d’anar a l’escola, per aprendre a llegir i escriure, i moltes altres coses, com tots els nens. Pinotxo hi va estar d’acord, i l’endemà, amb la seva motxilla nova a l’esquena, va sortir de casa per anar-hi.

Però, en arribar a la plaça, va trobar-se amb el Guillot, un llop, i en Pàmfil, un gat mentider, que, parlant, parlant, el van convèncer que no calia que anés a l’escola. Li van explicar que si anava a treballar al teatre, aconseguiria de seguida fama i diners sense gaire esforç, i tothom l’aplaudiria i seria famós. Pepito Grillo, que el seguia de molt a prop, li va dir que no els escoltés, que no era veritat, que el millor que podia fer era anar a l’escola, per aprendre moltes coses per poder ser un home de profit.

Però Pinotxo no va fer cas del que li deia el grill, i se’n va anar amb aquells poca soltes, i els va seguir fins al circ, que no era molt famós, i tenia un amo molt dolent, que l’únic que buscava era algú que es deixés enredar, per vendre’l i guanyar molts diners. Així que va tancar a Pinotxo en una gàbia. Mentre, el feia actuar al circ, cantant, ballant, fent tombarelles.

Però Pepito Grillo, va anar a buscar a la fada blava perquè l’ajudés. Ella, que, malgrat tot se l’estimava i no volia que li passés res dolent, va trobar-lo tancat a la gàbia i el va alliberar. Li va fer moltes preguntes per saber què havia passat, i Pinotxo anava contestant una mentida darrera l’altra, perquè la fada no sabés que no havia fet cas del seu pare. Però, a cada mentida que contava, el nas li anava creixent més i més i més, i no parava.

La fada va recordar-li que ja l’avia avisat que si no es portava bé li passarien coses estranyes, i aquesta n’era una. –“Així que ja saps el què has de fer”, li va dir la fada

Pinotxo, amb Pepito Grillo, va tornar cap a casa, penedit del que havia fet, i decidit a explicar a Geppetto tota la veritat, però no el van trobar, i un colom missatger li va dir que Geppetto havia sortit a buscar-lo, pel amb una barca, i va tenir tan mala sort que una balena se’l havia empassat.

Pinotxo i el grill se’n van anar cap al mar, s’hi van tirar tot just quan la balena passava per allí, i se’ls va empassar. Allí, a la panxa de la balena, estava el pobre Geppetto, plora que plora perquè no veuria mai més al seu fillet. Pinotxo i el grill el van consolar, i com que Pinotxo era molt viu, va fer pessigolles a la gola de la balena amb unes algues, i la balena va fer un fort estornut, i ells van sortir pel xorros del llom de la balena, van pujar a la barca i se’n van anar cap al port.

Quan van arribar a casa, Geppetto va preguntar a Pinotxo què havia passat i per què tenia aquell nas tan llarg, i encara que Pinotxo volia explicar-li mentides i més mentides, finalment li va dir tota la veritat, i el nas li va tornar al seu lloc

A partir d’aleshores, Pinotxo es va convertit en un noi molt treballador i bo i no va dir mentides mai més El seu pare estava molt content, i van ser tots molt feliços.